Vaigeo

Vaigeo () – sala Ramiajame vandenyne, prie Naujosios Gvinėjos salos šiaurės vakarinių krantų; priklauso Indonezijai, Pietvakarių Papua provincijai. Vaigeo sala patenka į Radža Ampato salyną. Dampiro sąsiauriu atskirta nuo Batantos salos ir Naujosios Gvinėjos.

Plotas 3155 km². Salos ilgis iš rytų į vakarus 110 km, plotis apie 50 km. Krantai (linijos ilgis 690 km) statūs, uolėti; pakrantėse yra koralų rifų. Daug įlankų. Paviršiaus didžiausias aukštis iki 958 m (Gungung Noko k.). Sala miškinga, auga drėgnieji atogrąžų miškai. Gyvena keletas endeminių paukščių, žuvų, driežų, drugių, krabų rūšių. Įsteigtas Vaigeo gamtos rezervatas.

Saloje gyvena apie 14 300 gyventojų (2010 m.). Didžiausias miestas – Vaisajus. Auginami sagai, kokosai. Žvejyba. Saloje vartojamos vietinės ambelų, majų ir biokų kalbos, taip pat Papua malajų kalba.Arnold, Laura Melissa (2018). Grammar of Ambel, an Austronesian language of Raja Ampat, west New Guinea. University of Edinburgh.

Pirmasis (1526–1527 m.) salą pasiekęs europietis buvo portugalų keliautojas Žoržė de Menezesas.

 Šaltiniai 

Kategorija:Indonezijos salos